google/wiki40b huggingface dataset:
«Tjusningen»

«Tjusningen» (fransk: «Le Charme») er en skulptur av en stående gutt, opprinnelig utført i gips av Per Hasselberg i 1880. 
«Tjusningen» var Hasselbergs første offentlige verk, og det forestiller en ung gutt med vinger som leker med to fugler som sitter i hans oppstrakte hånd. Verket har fått oppmerksomhet på grunn av den fine bevegelsesstudien.
City Boy

City Boy var et engelsk rockeband som ble opprettet tidlig på 1970-tallet og debuterte med egen plate i 1976. Bandet var karakteristisk for sine lyse vokalmelodier og koring og nokså tunge gitarer. Bandets mest populære sanger var «5.7.0.5.» og «The Day The Earth Caught Fire».

Trivialiteter

- Den norske power metal vokalisten Jørn Lande, sammen med sitt band, Jorn, gjorde en innspilling av «The Day the Earth Caught Fire» på bandets debutalbum Starfire, og en om arrangert og nymikset versjon på coveralbumet Unlocking the Past fra 2007.
- Bandets gitarist, Mike Slamer, har senere spilt i flere hard rock band som Streets, Steelhouse Lane og Seventh Key. I 2005 ga han ut albumet Nowhere Land, under navnet «Slamer», sammen med musikere fra hans tidligere band.
Luftambulansetjenesten

Innleide operatører

Airlift hadde kontrakt med Rikstrygdeverket om luftambulanseflyging med helikopter fram til 2002 da Norsk Luftambulanse tok over denne delen av operasjonene. Lufttransport FW er den andre operatøren. Selskapet opererer 11 ambulansefly (Beech King Air 200) og fire helikoptere (AgustaWestland AW139).
Babcock Scandinavian AirAmbulance er tildelt kontrakt på drift av ambulansefly fra 1. juli 2019 med varighet til 2025 og mulighet for forlengelse til 2030. Ti Beechcraft 250 og ett Cessna Citation Latitude skal opereres fra syv baser i Norge på oppdrag for Luftambulansetjenesten HF.
Jungelkatt

Beskrivelse

De spisse ørene og de lange beina får jungelkatten til å ligne på en liten gaupe (på engelsk kalles den da også «swamp lynx», «sumpgaupe»). Voksne individer mangler gjerne flekkene som er typiske for gaupa. Potene er dessuten forholdsvis små. Voksne jungelkatter er gjerne brunaktige, ofte sandfarget, men som hos mange andre kattedyr forekommer sorte individer.
Jungelkatten blir noe større enn de andre artene i slekten. Den blir cirka 50-94 cm lang og veier omkring 4–16 kg. Halen utgjør cirka 23-31.

Utbredelse

Jungelkatten finnes i et stort område fra Nildalen, Tyrkia og nedre Volga i vest til Vietnam i øst. Den finnes på Sri Lanka, men mangler på de indonesiske øyene. Den er såpass vidt utbredt i India at IUCN regner bestanden som livskraftig, men bestandene i ytterkantene av utbredelsesområdet er fragmentert og regnes som sårbare eller direkte truet. Den forekommer både i fuktige og forholdsvis nedbørfattige strøk, men alltid i eller nær våtmarker eller vassdrag.

Atferd

Jungelkatten er gjerne aktiv om dagen. Som hvilested bruker den ofte en hule. Den lever av alle slags mindre dyr den kan rå med og kan hente sitt bytte til lands og til vanns – og også i luften; heller ikke flyvende fugler er trygge for denne spenstige, langbente katten. Den tar fugler og pattedyr i alle størrelser opp til fasaner, påfugl og hare – og også hulepinnsvin. Også frosk, insekter og slanger står på menyen – likeså fisk, da den er en god svømmer.

Reproduksjon

Lengst nord i utbredelsesområdet parer jungelkattene seg sent på vinteren; lenger sør foregår paring når som helst på året. I paringstiden kan hannene bjeffe, nærmest som en stor hund. Hunnen går drektig i 63-68 dager og føder 1-6 unger (oftest 3). De dier i ca. åtte uker og følger moren i 5-6 måneder. I fangenskap har en observert at også hannene – mer enn hos andre kattedyr – passer ungene. Disse blir kjønnsmodne etter 11-18 måneder. Jungelkatten skal kunne bli opptil 14 år.
Sør-Jeolla

Geografi

Provinsen er en del av den koreanske regionen Honam og grenser i vest til Vesthavet og i nord til provinsen Nord-Jeolla, i sør til Jejustredet og i øst til provinsen Sør-Gyeongsang.
Kystlinja på tilsammen vel 6100 km lang er svært opprevet og består av over 2000 øyer av ulik størrelse, 25 prosent av dem er befolket. Provinsen er storprodusent av flere marine produkter, som østers og tang.
Provinsen ligger har få fjellområder og har derfor et rikt jordbruk godt hjulpet av riktlig med regnfall. Jordbruket er særlig sterkt på slettene rundt elvene Seomjin, Yeongsan og Tamjin. Samtidig har provinsen landets varmeste vær. Dette gir store avlinger av ris, hvete, bygg, belgfrukter og poteter, foruten grønsaker bomull og frukt.
Bergverksindustrien utvinner gull og kull.

Administrativ inndeling

Sør-Jeolla er inndelt i fem si (byer) og 17 gun (fylker).
Gyirong

Gyirong eller Kyirong (tibetansk: སྐྱིད་གྲོང་རྫོང; Wylie: skyid grong rdzong, kinesisk: 吉隆县; pinyin: Jílóng Xiàn) er et fylke i prefekturet Shigatse i den autonome region Tibet i Folkerepublikken Kina.
Befolkningen var på 11 506 innbyggere i 1999.
Universitas (avis)

Produksjon

Universitas produseres av en redaksjon med heltidsansatt redaktør, deltidsansatte mellomledere og en rekke journalister og fotografer som får betalt per bidrag. Et spekulert tallmessig anslag over redaksjonen, kan beregnes til omtrent 25 personer i produktiv aktivitet i produksjonsperiodene (semestrene). I tillegg til redaksjonen jobber både daglig leder og annonseansvarlig heltid i avisen.
Avisen begynte med ukentlige utgivelser igjen høsten 1990 etter å ha kommet med mellom 9 og 16 nummer i året helt siden 1954. I 2004 økte fra 32 til 34 nummer i året, og i 2009 kommer det 35 utgaver. Opplaget er nå på 14 000 eksemplarer.
Avisen trykkes av Nr1 Trykk.

Historie

Universitas utkom for første gang i samskipnadens regi i 1946. Redaktør var blivende litteraturprofessor og Ibsen-ekspert Daniel Haakonsen.
De første årene hadde Universitas et redaksjonsråd hvor professornavn som Arne Næss og Ragnar Anton Kittil Frisch figurerte. Fra senere tider har for eksempel Øystein Sørensen, Kjetil Rolness, Tor Edvin Dahl, Jahn Otto Johansen, Erling Borgen, Erling Dokk Holm og John Olav Egeland jobbet i avisen, og dessuten tegnere som Ellen Auensen, Christopher Nielsen, Mikael Holmberg, Ola A. Hegdal og Karine Haaland. For ikke å glemme alle navnene som nå jobber i mediebransjen som redaktører, journalister, fotografer, reportere, TV-fjes, produsenter og så videre.
Paks kjernekraftverk

Paks kjernekraftverk (ungarsk: Paksi Atomerőmű) er det eneste kjernekraftverket i kommersiell drift i Ungarn. Det ligger 5 km fra byen Paks i det sentrale Ungarn. Byggingen av anlegget tok til i 1967, og pågikk helt fram til 1987. 
Den første reaktoren ved anlegget ble satt i drift allerede i slutten av 1982. De tre andre reaktorene ved anlegget ble igangsatt i henholdsvis 1984, 1986 og 1987. I dag har de fire reaktorene tilsammen en maksimal elektrisk effekt på om lag 1 866 MW (brutto). Reaktorene er av typen trykkvannsreaktorer, og ble utviklet i Sovjetunionen. Kjernekraftverket produserer omkring 40 % av elektrisiteten i Ungarn, og i 2007 var årsproduksjonen på rundt 14 677 GWh elektrisk kraft. Ungarn er i stor grad avhengig av kjernekraftverket, ettersom landet ikke har store naturressurser. Myndighetene i landet har derfor bestemt seg for å utvide levetiden til anlegget, slik at det kan produsere elektrisk kraft i 20 år til, regnet fra utfasingsåret 2012. Samtidig er det planer om å utvide anlegget ved å bygge to reaktorer til, som vil øke den maksimale elektriske effekten med 2 000 MW.  
Noen mindre alvorlige hendelser har funnet sted ved kraftverket i 2003 og 2009.
Green Power gasskraftverk

Green Power gasskraftverk er et varmekraftverk i Galveston County, i delstaten Texas i det sørlige USA. Anlegget har en installert produksjonskapasitet på 605 MW fordelt på 4 like store turbiner. Operatør er energiselskapet South Houston Green Power LLC. 
Kraftverket stod ferdig utbygd i 2003. Brenselkilden er naturgass.
I tillegg driver selskapet også Gren Power 4 gasskraftverk på 190 MW, like ved.
Koichi Hashiratani

Japans herrelandslag

Koichi Hashiratani spilte 29 landskamper for Japans herrelandslag.
USA-mesterskapet på 100 miles fjelløp 2016

USA-mesterskapet på 100 miles fjelløp 2016 (USATF 100 Mile Trail Championships) ble arrangert 6. til 7. januar 2016, som en del av ultrafjelløpet Rocky Raccoon 100 i Huntsville i Texas i USA.
Sébastien Siani

Landslaget

Han ble tatt ut i Kameruns tropp til FIFA Confederations Cup 2017 i Russland.
Hesperanoplium

Utseende

Middelsstore, avlange, blankt gulbrune til svarte trebukker. Oversiden er fint hårete. Antennene er tynne og litt lengre enn kroppen. Pronotum er rundet. Dekkvingene er jevnbrede, beina middels lange med litt fortykkede lår.

Utbredelse

Artene er utbredt i California.
Månen (band)

Singler og album

I 1991 ga bandet ut 7" singelen Månen har dotte ner og i 1992 kom oppfølgersingelen Ska me gadda, beibi?, i 1997 kom albumet Snop som raskt ble en suksess på hjemmebane. Frontet av singelhiten Lene fikk bandet plutselig oppmerksomhet også utenfor sin hjemby, og albumet resulterte i en lang rekke konsertjobber. Plata fikk gode kritikker og ble av enkelte kritikere beskrevet som "en godtepose full av fengende powerpop", VG gav plata fire og konstaterte at Månen var "et spennende nytt bekjentskap de gjerne ville høre mer fra!".

Ny platekontrakt og ny suksess

I 2000 skrev Månen kontrakt med osloselskapet S2 Records og året etter kom albumet 04:20 som fikk stor oppmerksomhet bla, i NRK som playlistet flere av platas låter. Albumet fikk gode anmeldelser i riksavisene og ble på slutten av året nominert til "årets norske plate" i NRK P1. På vestlandet ble singlene Asia og Ti på halv fem bandets siste radio-hit, og bandt gjorde kritikerroste konserter i vestlandsbyene. Spesielt bandets konserter på hjemmebane viste at Månen har vokst seg store og solide. Under avslutningen av Filmfestivalen 2001 var mer enn 7000 mennesker tilstede på bandets utendørskonsert, og den massive allsangen levnet liten tvil om at bandets siste utgivelse hadde truffet Haugesunderne.

Slutten

I 2002 var Månen tilbake i studio for å jobbe frem det som skulle bli bandets neste utgivelse, etter 04:20 utgivelsen valgte bassisten Johnny Liadal og keyboardist Bengt Hansen og forlate bandet, og det er en litt tyngre utgave av Månen som fortsatte og glede sitt publikum i noen måneder til. Bandet ble oppløst i 2003.
Unified Video Decoder

Unified Video Decoder (UVD), tidligere kalt ’’’Universal Video Decoder’’’, er AMDs ASIC for videodekoding. Det finnes flere versjoner som implementerer et mangfold av videocodecer, slik som H.264 og VC-1.
UVD ble introdusert i Radeon HD 2000 serien i 2006 og er integrert i enkelte av AMDs grafikkprosessorer og APUer. UVD opptar en betraktelig mengde av mikrobrikkens overflate, og må ikke forveksles med AMDs Video Coding Engine (VCE).
Støtte for UVD ble innført i versjon 3.10 av Linuxkjernen den 30, juni 2013.
Union Park

Union Park er et musikkalbum med Medium Kitchen, utgitt i 2007. Dette er bandets debutalbum.
Halofytt

Halofytter (saltvannstolerante planter, av gresk "Halos"; salt, "Phyton"; planter) er en betegnelse på planter som er tilpasset miljøer hvor de må tåle høy saltkonsentrasjon eller salt sjøsprøyt, altså i den epilittorale eller littorale sonen på havstrender eller langs saltsjøer.

Metoder for salttoleranse

Det finnes mange metoder planter bruker for å tilpasse seg høy saltkonsentrasjon i nærmiljøet, de fleste forsøker på en eller annen måte å kvitte seg med saltpartikler eller strenge det ute. De må til en hver tid redusere vanntap for at ikke saltkonsentrasjonen skal bli for høy. Mange har kjøttfylte blader med store vannfylte celler (som hos sukkulenter som lagrer vann i blad eller stengel), eller tjukke vokslag (kutikula) for å holde saltet ute etter å ha blitt overskylt av sjøvann. De kan også ha færre spalteåpninger per arealenhet enn normalt for å få mindre vanntap, eller ha smale blad med mindre overflate det kan fordampe fra. En annen metode er saltekskresjon via kjertler eller hår (strandkryp, fjærekoll og salturt). En litt mer drastisk metode er salteliminasjon, at planten rett og slett samler opp salt i bladet og kaster blader med økt saltkonsentrasjon.

Eksempler på halofytter

Eksempler er gåsemure, østersurt, strandnellik og salturt.
Granville Bantock

Trivia

Jean Sibelius' tredje symfoni ble tilegnet Granville Bantock.
Trichonyssodrys

Utseende

Middelsstore, brun- eller gråspraglete trebukker med lange antenner. Pronotum er bredere enn langt, rundet, med en tann nær bakhjørnet. Dekkvingene er nesten jevnbrede med markerte "skuldre".

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Sør-Amerika, fra Venezuela i nord til det nordlige Argentina i sør.
Forsvarets minnedag

Forsvarets minnedag er en markering innstiftet av det norske Forsvaret for å hedre personell som har omkommet i tjeneste. Minnedagen er fastsatt til første søndag i november måned. Markeringen fant første gang sted i 2007. Minnedagens hovedarrangement finner sted på Akershus festning i Oslo, med ytterligere arrangementer ved avdelinger andre steder i Norge og i utlandet.
FN har en egen dag for deltagere i fredsbevarende styrker: Den internasjonale dagen for FNs fredsbevarende styrker 29. mai. Forsvaret har etablert en egen dag, veterandagen på 8. mai, for å hedre tidligere tjenestegjørende.
Korsgata (Trondheim)

Korsgata er ei gate på Nedre Singsaker i Trondheim. Den begynner ved Christian Frederiks gate, krysser Singsakerbakken og ender som blindvei. Adkomst direkte fra Christian Frederiks gate er via ei trapp, og bare for fotgjengere.
Rhyssemodes

Utbredelse

Slekten er utbredt i Sør-Europa og Asia, fra Spania i vest like til Indonesia i øst.
Jiao (Jiamusi)

Jiao (forenklet kinesisk: 郊区; pinyin: Jiāo Qū) er et bydistrikt i bypefekturet Jiamusi i provinsen Heilongjiang i Folkerepublikken Kina.
Det har et areal på 792 km² og teller 470.000 innbyggere (2008), etter at det i juli 2006 var blitt forstørret med det oppløste bydistriktet Yonghong.
Windows NT

Utvikling

Windows NT ble planlagt i oktober 1988 som et operativsystem som skulle ha støtte for mer enn bare én kjerne. Da utviklinga starta i 1989, skulle Windows NT egentlig hete OS/2 3.0 og være den tredje versjonen av operativsystemet som blei utvikla av Microsoft og IBM. Operativsystemet er laga for å virke med flere forskjellige typer maskiner. Da Windows 3.0 kom i mai 1990, blei den en så stor suksess at Microsoft erstatta OS/2-API-en med Windows API. Windows NT var på den tida kjent som NT OS/2. Med dette brøyt samarbeidet mellom Microsoft og IBM sammen og utfallet blei at IBM fortsatte utviklinga av OS/2 aleine, mens Microsoft døpte om NT OS/2 til Windows NT. Navnet NT mottok en del latterliggjøringer gjennom kallenavn som Not There, Nice Try osv.
Halmstad skole

Halmstad barne- og ungdomsskole er en offentlig grunnskole i Rygge i Østfold, beliggende i Skoleveien 4A like ved Rygge stasjon og Ryggehallen. Den ble dannet i 2006 gjennom sammenslåing av Halmstad skole (barmetrinnet) og Halmstad ungdomsskole. Skolen har om lag 550 elever og 70 ansatte. Rektor er Tor-Arne Hansen Dagfinrud.
Chris-Andrè Lie

Chris-Andrè Lie er en norsk sumobryter født 13. juni 1986.
Lie holder bronse fra NM i Sumo 2011 klasse 115 kg Senior menn.
Lie holder gullmedalje fra NM i Stup junior 1998 for stupeklubben Spinn i Tønsberg.
Årets värmlandsforfatter

Årets värmlandsforfatter (Svensk navn: Årets värmlandsförfattare) er en litteraturpris som ble innstiftet i 2003. Stifterne av prisen var Länsbiblioteket i Värmland og Föreningen för värmländsk litteratur.
Nordkjosbotn Idrettslag

Fotball

A-laget i fotball spiller i 2018 i 4 divisjon. Hovedtrener er Mikail Köse. 
I tillegg til A-lag har klubben i samarbeid med Laksvatn Idrettslag også et B-lag i 6 divisjon. 
I 1994, startet klubben et fotballsamarbeid med naboklubben Laksvatn Idrettslag. Sammenslåingen resulterte i Balsfjord Fotballklubb, en klubb som nådde kretsens daværende høyeste divisjon. BFK hadde kort levetid og ble formelt nedlagt i 1999 (i praksis allerede i 1998).
Klubbens A-lag rykket i 2010 opp fra 4. divisjon til 3. divisjon. På Nordkjosbotns opprykkskamp kom NRK P3 sitt FK Fotball-program på stadion med Aleksander Schau og Thomas Aune som kommentatorer.
Fatima Whitbread

Tidlige år

Som baby ble hun forlatt av mora. Årene som fulgte tilbrakte hun på diverse barnehjem. Ifølge henne selv var dette en ulykkelig periode i livet. Da hun noen år senere møtte igjen sin biologiske mor, som var tyrkisk kypriot, kom det frem at hun hadde fått Fatima etter en affære med en gresk kypriot, som var helt uhørt i moras vennekrets. Som et resultat av dette oppførte hun halvbroren til Fatima som hennes biologiske far på fødselsattesten.
Mora til Fatima var voldelig, og truet med å kutte strupen hennes dersom hun ikke tok seg av broren og søsteren mens mora var ute og traff menn. Fatima hevdet å ha blitt voldtatt av en av mennene mora tok med seg hjem.
13 år gammel ble Fatima bortadoptert av mora. Hun tok etternavnet Whitbread etter sin nye familie.

Karriere

Under kvalifiseringen for finalen under EM i 1986 satte hun verdensrekord med et kast på 77,44 meter, i en konkurranse hvor hun også tok gullet. Hennes største triumf var seieren i VM 1987 i Roma, som i tillegg førte henne til topps på BBC Sports Personality of the Year award.   
I tillegg til triumfene i 1986 og 1987 har hun sølvmedalje fra VM i 1983 og bronsemedalje fra OL i 1984, i en konkurranse hvor hennes kjente rival og landsmanninne Tessa Sanderson vant gullet. Under OL i 1988 i Seoul tok Whitbread sølvmedalje bak Petra Felke.
Dream a Little Dream (EP)

Dream a Little Dream er en musikk-EP med Cass Elliot, utgitt i 1968.
Vortigern

Vortigern var en britonsk høvding i Kent på 400-tallet i det som er dagens England. Tradisjonen forteller at han inviterte angelsakserne til Britannia som leiesoldater. De gjorde siden opprør og opprettet sine egne kongedømmer. Det eldste av disse, Kent, skal ha blitt opprettet ved at Vortigern ga området til brødrene Hengest og Horsa, som ble de første kongene i Kent.

Gildas historie

Den første forfatter som nevner Vortigern er Gildas, som skrev en gang på 500-tallet. Han sier at en krigsherre sammen med sine rådgivere gjorde en tabbe da han inviterte anglere og saksere til Britannia for å virke som leiesoldater. Kelterne og de romano-britiske aristokratene trengte større styrker i kampen mot pikterne. Det var først en liten gruppe som kom, men de inviterte flere, og tilslutt måtte Vortigern gi etter.

Bedas historie

Beda den ærverdige, som skrev i det 600-tallet, var den første som nevner Vortigerns navn. Det er ingen tvil om at han skriver om samme person som Gildas. Han oppgir årstallet 449 («da Markian ble keiser sammen med Valentinian») som datering for når Kent ble opprettet. Denne datering har inntil det 1900-tallet vært allment akseptert, men er siden trukket i tvil. Det er også Beda som først navngir Hengest og Horsa.

Den angelsaksiske krønike

I Den angelsaksiske krønike oppgis det flere detaljer, blant annet datoer for slag mellom angelsaksere og briter. Vortigern nevnes som britenes leder bare i det første slaget, men han kan ha ledet dem også senere. Krøniken tyder på at angelsakserne ble slått tilbake, da det siste slaget i Vortigerns tid sto i 465 ved Wippedsfleot, som er stedet hvor sakserne først gikk i land.
Apoaphelopinae

Utseende

Små, blanke snyltevepser. Forkroppen er svart, bakkroppen gulbrun. Vingene er temmelig store, tett kledt med mikroskopiske hår (microtrichia).
Antennene er tynne og trådformede og består av ti ledd.

Levevis

Disse vepsene er høyst sannsynlig parasitoider, men vertsartene er ukjente. Andre Dryinidae angriper ulike arter av sikader (Auchenorrhyncha), det er sannsynlig at dette også gjelder disse artene.

Utbredelse

Gruppen er bare kjent fra Mosambik og Sør-Afrika.
P!tux Linux

P!tux Linux er en tidligere lettvekts Linuxdistribusjon fra Frankrike som var basert på Slackware. Distribusjonen benyttet intet skrivebordsmiljø og var basert på versjon 2.2.x av Linuxkjernen og kunne installeres både på en dedikert partisjon med filsystemet ext2 og på en FAT-partisjon skapt av MS-DOS. Den kunne installeres fra MS-DOS, Linux, i umsdos-modus eller via FTP.
En grunnleggende installasjon krevdeen 32-biter i486 med 8 Mb RAM og 105 Mb harddiskplass. Under installering ble ytterligere 150 Mb benyttet.
Versjon 1.0.1. ble lansert 5. januar 2005.
Jakob Bernoulli

Jakob Bernoulli ble født i Basel i Sveits 27. desember 1654/ 6. januar 1655 og døde 16. august 1705. Han er en av åtte prominente matematikere fra Bernoulli-familien. 
Jakob studerte teologi, i tråd med farens ønske, og ble prest. Han studerte derimot også matematikk og astronomi, noe som var i strid med farens vilje. Fra 1676 til 1682 reiste han gjennom Europa og lærte om de siste oppdagelsene i matematikk og vitenskap. Dette inkluderte arbeidene til Robert Boyle og Robert Hooke. 
Gjennom brevveksling med Leibniz ble han kjent med matematisk analyse, og han samarbeidet med broren Johann om flere anvendelser av teoriene. De publiserte blant annet artikler om transendentale kurver (1896) og isoperimetri (1700 og 1701). I 1690 ble Jakob den første som utviklet teknikker for å løse separable differensialligninger.
Jimmy Merchant

Oppvekst

Merchant vokste opp i nabolaget Washington Heights, nord på Manhattan i New York. Sammen med skolekameraten Sherman Garnes danna han vokalgruppa The Earth Angles i 1954. Noe seinere blei de begge med i en kvartett sammen med Herman Santiago og Joe Negroni. Gruppa sang på gatehjørnene i nabolaget under skiftende navn: The Ermines, The Coupe de Villes og The Premiers. I 1955 tok den tolvårige Frankie Lymon kontakt med dem etter en skolekonsert. Han fikk innpass i gruppa som førstetenor, mens Santiago sang førstestemmen. Merchant blei da andretenor. Seinere det året fikk de kontakt med plateprodusenten George Goldner, som gav gruppa kontrakt under det nye navnet the Teenagers.

The Teenagers

Den første låten gruppa spilte inn, var «Why Do Fools Fall in Love». Plata kom ut i januar 1956 og blei en storslager både i USA og Storbritannia. Det var Lymon som sang førstestemmen på denne utgivelsen – han var klart var den mest talentfulle og den med best publikumstekke. Gruppas navn blei raskt endra til Frankie Lymon & the Teenagers. Det påfølgende året kom nye plater i rask rekkefølge, og flere av dem oppnådde gode listeplasseringer. Gruppa reiste på suksessfulle turneer, og den var med i filmen Rock, Rock, Rock.
I 1957 forlot Lymon the Teenagers. Gruppa fortsatte uten ham og spilte inn en del plater med varierende førstesangere, men uten særlig suksess. Den eksisterer fortsatt (2014) og opptrer under navnet (Frankie Lymon’s) Legendary Teenagers. Tre av de opprinnelige medlemmene er gått bort, men Santiago og Merchant er fortsatt med.
Frankie Lymon and the Teenagers (med originalbesetning) blei i 1993 innvalgt i Rock and Roll Hall of Fame og i 2000 i Vocal Group Hall of Fame.

Tvist om opphavsrett

Frankie Lymon var gift tre ganger. Ved alle eksteskapa hefta det juridiske mangler. Spørsmålet om hvem som var hans rette arving, blei aktualisert på 1980-tallet da Diana Ross hadde stor suksess med «Why Do Fools Fall in Love». I denne sammenheng kom det også opp en sak om hvem som hadde skrevet sangen. Den første utgaven oppgav Lymon, Santiago og produsenten Goldner i fellesskap. Merchant, som sies å ha skapt bass-introen på låten, var ikke nevnt. På seinere utgaver var også Santiago borte. Goldner solgte seinere sitt plateselskap til Morris Levy, hvorpå denne etter hvert blei registrert som opphavsperson ved sida av Lymon. I 1987 gikk Santiago og Merchant til sak mot Levy om rettighetene til sangen. De fikk først medhold, men denne avgjørelsen blei omgjort av en høyere rettsinstans på grunn av foreldelsesregler.